Milan Kolka

**Milan Kolka** (naskiĝis la 23-an de majo 1975 en Havlíčkův Brod) estas ĉeĥa esperantisto en Brno.

Profesie elektroinĝeniero, li zorgas pri komputila reto de la fakultato de juro ĉe la Masaryk-Universitato.

En 2016 li estis elektita kiel vicprezidanto de Esperantista klubo en Brno, en 2021 kiel prezidanto. Li zorgas pri la kluba retejo kun butiko kaj pri la kluba fejsbuko. 

En 2018 li preparis esperantlingvan tabloludon por infanoj *Abecedino* kun Oldřich Arnošt Fischer, en 2021 kun helpo de Miroslav Malovec li esperantigis ludon *Kodaj Nomoj*. Komune ili esperantigas butikan programon Prestashop. Por helpi al komencantoj li preparis kelkajn lernprogramojn.

Sukcese li finis KER-ekzamenojn kaj kurson de Interlingvistikaj Studoj en Poznano. Kun Ilona Koutny li prilaboras ŝiajn vortarojn por reta uzo. 

Li ofte prelegas en la klubo kaj en la tempo de pandemio li aranĝis virtualajn kunvenojn, kiujn li registras kaj metas en Jutubon kiel videojn. Li fondis ankaŭ kluban retejon ĉe Eventa Servo.

En UK 2024 (Aruŝa, Tanzanio) li transprenis la kongresan flagon por la 110-a UK 2025 en Brno, Ĉeĥio. Por ĝi li laboris kiel sekretario de la LKK.

Por ĈEA li gvidas retan kurson de Esperanto kaj por la klubo similan, sed ĉeestan.

Pri Esperanto li prelegis ankaŭ en Universitato de la Tria Aĝo (2022), en Nová Dubnica (pri Poznano, 2023), en Gimnazio Břeclav (2024), en Moravia Landa Biblioteko (2024), en restoracio Siwa Brno (pri Tanzanio, 2024), en KAEST Žilina (2024).

## Verkoj ĉeĥlingvaj
* **Píšeme seminární a diplomové práce na počítači** (Ni verkas seminariajn kaj diplomajn laborojn per komputilo - kun Ivona Pavlíčková kaj Miloš Večeřa, 2009 kaj 2011)

## Klubaj prelegoj
* **Alineoj kaj LibreOffice** (2013-11-06)
* **Stiloj kaj LibreOffice** (2014-02-12)
* **Lužice** (2014-06-04)
* **Danĝero de „pishing“ en la interReto** (2014-10-01)
* **Kreado de retaj paĝoj kaj lingvo HTML** (2015-02-25)
* **SES Martin** (2015-10-07)
* **Problemaro de societoj** (2016-01-13)
* **Ido** (2016-03-02)
* **Savkopiado** (2017-01-11)
* **Komputilo nomata Frambo** (2017-02-15)
* **Vilém Echard** (2017-05-31)
* **SES Banská Štievnica** (2017-11-15) 
* **Origamio** (2018-03-28)
* **SES en Liptovský Mikuláš** (2018-10-03)
* **KER-ekzamenoj** (2018-10-24) 
* **Mi havas ja senvirusigilon!** (2019-04-10)
* **Baltiaj Esperanto-Tagoj en Panevežys** (2019-09-11)
* **Ĉi-jara virtuala SES** (2020-09-15)
* **Kiel hejme video-registri prelegojn** (2020-11-03)
* **LibreOffice** (2021-02-23)
* **Ĉu programado estas sorĉado?** (2022-03-28)
* **Rilataj pronomoj** (2022-04-19)
* **Konjugacio en la ĉeĥa kaj soraba** (2022-04-26)
* **Ĉu vortradikoj en Esperanto havas gramatikan kategorion?** (2022-06-07)
* **Baltaj Esperanto-Tagoj en Klaipeda** (2022-09-14)
* **Trompoj interretaj** (2022-11-23)
* **Porno** (2023-02-15)
* **N** (akuzativo) (2023-04-26) 
* **KER-ekzamenoj per niaj okuloj** (2023-09-20)
* **Kiel krei lingvon** (2024-04-10)

## Vidu ankaŭ 
* Esperantista klubo en Brno

## Eksteraj ligiloj kaj fontoj
* Milan Kolka ĉe Masaryk-universitato
* Lernprogramoj kreitaj de Milan Kolka
* Historio de Esperantista klubo en Brno kun informoj pri esperantistaj aktivecoj de Milan Kolka
* Retejo de Esperantista Klubo en Brno prizorgata de Milan Kolka
* Kluba fejsbuko prizorgata de Milan Kolka
* Elŝuteblaj klubaj prelegoj
* Klubaj prelegoj registritaj de Milan Kolka
* Kluba retejo ĉe Eventa Servo
* Tabelludo Abecedino

Kategorio:Ĉeĥaj esperantistoj
Kategorio:Naskiĝintoj en 1975
Kategorio:Prezidantoj de la Esperantista klubo en Brno